SL Uradni list Evropske unije L 384/22

SKLEP SVETA

z dne 19. novembra 2004

o sklenitvi sporazuma med Evropsko skupnostjo in vlado Ukrajine o trgovini z nekaterimi jeklenimi izdelki

(2004/895/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v povezavi s členom 300(2) Pogodbe,

ob upoštevanju predloga Komisije,

ob upoštevanju naslednjega:

(1) Sporazum o partnerstvu in sodelovanju med Evropskimi skupnostmi in njihovimi državami članicami in Ukrajino (1) je začel veljati 1. marca 1998.

(2) Člen 22(1) Sporazuma o partnerstvu in sodelovanju določa, da trgovino z nekaterimi jeklenimi izdelki urejajo naslov III, razen člena 14, in določbe ustreznega sporazuma.

(3) V letih od 1995 do 2001 so trgovino z nekaterimi jeklenimi izdelki urejali sporazumi med pogodbenicama, v letih 2002, 2003 in 2004 pa posebne ureditve. Zato je primerno, da se za leto 2004 le-te nadomestijo z novim sporazumom, ki upošteva razvoj odnosov med pogodbenicama.

(4) Sporazum je treba odobriti –

SKLENIL:

Člen 1

1. Sporazum med Evropsko skupnostjo in vlado Ukrajine o trgovini z nekaterimi jeklenimi izdelki se odobri v imenu Skupnosti.

2. Besedilo Sporazuma je priloženo k temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki zavezuje Skupnost.

V Bruslju, 19. novembra 2004 Za Svet Predsednik J. P. H. DONNER

(1) UL L 49, 19.2.1998, str. 3.

SL Uradni list Evropske unije L 384/23

SPORAZUM

med Evropsko skupnostjo in vlado Ukrajine o trgovini z nekaterimi jeklenimi izdelki

EVROPSKA SKUPNOST, v nadaljnjem besedilu „Skupnost“,

na eni strani in

VLADA UKRAJINE na drugi strani, skupaj imenovani „pogodbenici“,

STA SE –

ob upoštevanju naslednjega:

KER je Sporazum o partnerstvu in sodelovanju med Evropskimi skupnostmi in njihovimi državami članicami in Ukrajino začel veljati 1. marca 1998;

V ŽELJI, da bi spodbudili urejen in uravnotežen razvoj trgovine z jeklom med Skupnostjo in Ukrajino;

KER člen 22(1) Sporazuma o partnerstvu in sodelovanju določa, da trgovino z nekaterimi jeklenimi izdelki urejajo naslov III, razen člena 14, in določbe ustreznega sporazuma;

OB UPOŠTEVANJU procesa vstopa Ukrajine v Svetovno trgovinsko organizacijo in podpore Skupnosti vključevanju Ukrajine v sistem mednarodne trgovine;

KER so v letih od 1995 do 2001 trgovino z nekaterimi jeklenimi izdelki urejali sporazumi med pogodbenicama, v letih 2002, 2003 in 2004 pa posebne ureditve. Zato je primerno, da se za leto 2004 le-te nadomestijo z novim sporazumom, ki upošteva razvoj odnosov med pogodbenicama;

KER sta pogodbeni ponovno poudarili, da si bosta prizadevali, da bosta takoj, ko bodo izpolnjeni pogoji, dosegli popolno liberalizacijo trgovine z jeklenimi izdelki iz tega sporazuma;

KER bi moralo ta sporazum spremljati sodelovanje med pogodbenicama na področju jeklarske industrije, vključno z ustrezno izmenjavo podatkov v okviru kontaktne skupine za področje premoga in jekla, predvidene v členu 22(2) Sporazuma o partnerstvu in sodelovanju –

DOGOVORILI O NASLEDNJEM:

Člen 1

1. Ta sporazum se uporablja za trgovino z jeklenimi izdelki, ki so navedeni v Prilogi I k temu sporazumu, s poreklom iz pogodbenic.

2. Za trgovino z jeklenimi izdelki, ki niso navedeni v Prilogi I, se ne uporabljajo količinske omejitve, urejajo pa jo ustrezne določbe Sporazuma o partnerstvu in sodelovanju, zlasti tiste, ki se nanašajo na protidampinške postopke in zaščitne ukrepe.

3. Na področjih, ki jih ne ureja ta sporazum, se uporabljajo ustrezne določbe Sporazuma o partnerstvu in sodelovanju.

Člen 2

1. Pogodbenici soglašata, da bosta vzpostavili in v obdobju veljavnosti tega sporazuma vzdrževali ureditve, ki določajo količinske omejitve iz Priloge II k temu sporazumu za izvoz izdelkov iz Priloge I iz Ukrajine v Skupnost. Za tak izvoz se uporablja sistem dvojnega preverjanja, naveden v Protokolu A k temu sporazumu (v nadaljnjem besedilu „Protokol A“).

2. Pogodbenici ponovno poudarjata, da si bosta prizadevali za popolno liberalizacijo trgovine z jeklenimi izdelki iz Priloge I, takoj, ko bodo za to vzpostavljeni pogoji.

3. Za skupine izdelkov, ki so vključene v Prilogo I, se količine, zajete z uvoznimi dovoljenji, izdanimi v Skupnosti na podlagi Sklepa Sveta 2003/893/ES z dne 15. decembra 2003, od 1. januarja 2004 do začetka veljavnosti tega sporazuma odpisujejo od količinskih omejitev, določenih v Prilogi II.

4. Uvoz količin, ki presegajo tiste, ki so navedene v Prilogi II, se dovoli, če industrija Skupnosti ne more zadovoljiti notranjega povpraševanja s posledično pomanjkljivo ponudbo enega ali več izdelkov iz Priloge I. Na zahtevo ene ali druge pogodbenice se takoj začnejo posvetovanja za določitev ravni pomanjkanja. Skupnost po zaključku posvetovanj in na podlagi objektivnih dokazov sproži notranje postopke za povečanje količin iz Priloge II.

5. Vsaka pogodbenica lahko kadar koli zahteva posvetovanja glede:

— ravni količinskih omejitev iz Priloge II, če se pogoji za izdelke iz Priloge I znatno poslabšajo ali izboljšajo;

— možnosti prenosa neporabljenih količin iz Priloge II iz skupin izdelkov, ki niso bile v celoti izkoriščene, na druge skupine.

Člen 3

1. Za uvoz izdelkov iz Priloge I na carinsko ozemlje Skupnosti z namenom sprostitve v prosti promet se zahteva predložitev izvoznega dovoljenja, ki so ga izdali ukrajinski organi, in dokaz o poreklu v skladu z določbami Protokola A.

2. Za uvoz izdelkov iz Priloge I na carinsko ozemlje Skupnosti se ne uporabljajo količinske omejitve iz Priloge II, pod pogojem, da se deklarirajo za ponovni izvoz iz Skupnosti v enakem stanju ali po obdelavi, v okviru upravnega sistema nadzora, ki obstaja v Skupnosti.

Člen 4

1. Da bi bil sistem dvojnega preverjanja čim bolj učinkovit in da bi možnosti zlorab in izogibanja omejili na čim manjšo možno mero:

— organi Skupnosti do 28. dne v mesecu obvestijo ukrajinske organe o uvoznih dovoljenjih, ki so jih izdali v preteklem mesecu,

— ukrajinski organi do 28. dne v mesecu obvestijo Skupnost o izvoznih dovoljenjih, ki so jih izdali v preteklem mesecu.

V primeru večjih razhajanj in ob upoštevanju časovnih dejavnikov v zvezi s takimi podatki lahko vsaka pogodbenica zahteva posvetovanja, ki se začnejo takoj.

2. Brez poseganja v odstavek 1 in z namenom, da zagotovita učinkovito delovanje tega sporazuma, se pogodbenici strinjata, da bosta naredili vse, kar je potrebno za preprečevanje in preiskovanje izogibanj določbam tega sporazuma in za sprejem vseh potrebnih pravnih in/ali upravnih ukrepov zoper taka izogibanja, zlasti s pretovarjanjem, preusmerjanjem, lažnimi deklaracijami glede države ali kraja porekla, ponarejanjem dokumentov, lažnimi deklaracijami glede količin, opisa ali razvrstitve blaga. Pogodbenici tudi soglašata, da bosta sprejeli potrebne pravne predpise in upravne postopke, ki bodo omogočali učinkovito ukrepanje proti takšnemu izogibanju, kar vključuje sprejetje pravno zavezujočih ukrepov za odpravo pomanjkljivosti proti zadevnim izvoznikom in/ali uvoznikom.

3. Če bi ena ali druga stranka na podlagi podatkov, ki so ji na voljo, menila, da se določbam tega sporazuma izogiba, lahko zahteva posvetovanja z drugo pogodbenico, ki se začnejo takoj.

4. V pričakovanju rezultatov posvetovanj iz odstavka 3 ukrajinska vlada kot previdnostni ukrep in če tako zahteva Skupnost sprejme vse potrebne ukrepe, s katerimi zagotovi, da se v primeru, ko obstajajo zadostni dokazi o izogibanju, izvedejo prilagoditve količinskih omejitev, o katerih se dogovarja v okviru posvetovanj iz odstavka 3, za koledarsko leto, v katerem je bila podana zahteva po posvetovanjih iz odstavka 3, ali za naslednje leto, če je omejitev za navedeno koledarsko leto izčrpana.

5. Če pogodbenici med posvetovanji iz odstavka 3 ne moreta doseči obojestransko zadovoljive rešitve, ima Skupnost pravico, da, če obstaja dovolj dokazov, da je bil uvoz izdelkov iz Priloge I s poreklom iz Ukrajine izveden z izogibanjem določbam tega sporazuma, odpiše ustrezne količine od količinskih omejitev, določenih v Prilogi II.

6. Če pogodbenici med posvetovanji iz odstavka 3 ne moreta doseči obojestransko zadovoljive rešitve, ima Skupnost pravico, da zavrne uvoz zadevnih izdelkov, če obstaja dovolj dokazov o napačnem deklariranju količin, opisa ali razvrstitve.

7. Pogodbenici soglašata, da bosta v celoti sodelovali pri preprečevanju in učinkovitem obravnavanju težav, ki izhajajo iz izogibanja določbam tega sporazuma.

Člen 5

1. Skupnost količinskih omejitev, določenih na podlagi tega sporazuma za uvoz jeklenih izdelkov iz Priloge I v Skupnost, ne razdeli na regionalne deleže.

2. Pogodbenici sodelujeta, da bi preprečili nenadne in škodljive spremembe ustaljenih trgovinskih tokov v Skupnost. Če bi nastopila nenadna in škodljiva sprememba ustaljenih trgovinskih tokov (vključno z regionalno koncentracijo ali izgubo ustaljenih strank), ima Skupnost pravico, da zahteva posvetovanja, s ciljem najti ustrezno rešitev te težave. Taka posvetovanja se začnejo takoj.

3. Ukrajina si prizadeva zagotoviti, da se uvoz izdelkov iz Priloge I v Skupnost čim bolj enakomerno porazdeli čez vse leto. Če bi nastopilo nenadno in škodljivo povečanje uvoza, ima Skupnost pravico, da zahteva posvetovanja, s ciljem najti ustrezno rešitev. Taka posvetovanja se začnejo takoj.

4. Poleg obveznosti iz odstavka 3 in brez poseganja v posvetovanja, predvidena v členu 2(7), lahko pogodbenici zahtevata posvetovanja, ko dovoljenja, ki so jih izdali ukrajinski organi, dosežejo 90 % količinskih omejitev. Taka posvetovanja se začnejo takoj. V pričakovanju izida posvetovanj lahko ukrajinski organi še naprej izdajajo izvozna dovoljenja za izdelke iz Priloge I, če ne presežejo količin, navedenih v Prilogi II.

Člen 6

1. Če se kateri koli izdelek iz Priloge I uvaža iz Ukrajine v Skupnost pod pogoji, ki povzročajo ali grozijo, da bodo povzročili znatno škodo proizvajalcem podobnih izdelkov v Skupnosti, Skupnost pošlje Ukrajini vse ustrezne podatke, s ciljem poiskati rešitev, ki bo sprejemljiva za obe pogodbenici. Pogodbenici čim prej začneta posvetovanja.

2. Če na posvetovanjih iz odstavka 1 zgoraj ni dosežen dogovor v 30 dneh od datuma zahteve Skupnosti po posvetovanjih, lahko Skupnost uporabi pravico do ukrepanja v zvezi z zaščitnimi ukrepi v skladu z določbami Sporazuma o partnerstvu in sodelovanju.

3. Določbe člena 19 Sporazuma o partnerstvu in sodelovanju se uporabljajo ne glede na določbe tega sporazuma.

Člen 7

1. Razvrščanje izdelkov iz tega sporazuma temelji na tarifni in statistični nomenklaturi Skupnosti (v nadaljnjem besedilu „kombinirani nomenklaturi“ ali skrajšano „KN“). Spremembe kombinirane nomenklature v skladu s postopki, ki veljajo v Skupnosti, v zvezi z izdelki iz Priloge I ali odločitve v zvezi z razvrščanjem blaga ne učinkujejo tako, da bi se zmanjšale količinske omejitve izdelkov, določene v Prilogi II.

2. Poreklo izdelkov iz tega sporazuma se določi v skladu s pravili, ki veljajo v Skupnosti. O morebitnih spremembah teh pravil o poreklu se obvesti vlado Ukrajine, te spremembe pa ne učinkujejo tako, da bi zmanjšale količinske omejitve iz tega sporazuma. Postopki za nadzor porekla zgoraj navedenih izdelkov so določeni v Protokolu A.

Člen 8

1. Brez poseganja v redno izmenjavo podatkov o izvoznih in uvoznih dovoljenjih na podlagi člena 4(1) pogodbenici soglašata, da si bosta v primernih časovnih presledkih izmenjevali razpoložljive statistične podatke o trgovini z izdelki iz Priloge I, ob upoštevanju najkrajših obdobij, v katerih se pripravijo zadevni podatki, ki obsegajo izvozna in uvozna dovoljenja, izdana v skladu s členom 3, ter statistične podatke o uvozu in izvozu za zadevni izdelek.

2. Pogodbenici lahko zahtevata posvetovanja v primeru znatnega razhajanja med izmenjanimi podatki.

Člen 9

1. Brez poseganja v določbe v zvezi s posvetovanji, predvidenimi za posebne okoliščine v prejšnjih členih, se posvetovanja na zahtevo ene ali druge pogodbenice skličejo za reševanje vseh težav, ki nastopijo pri uporabi tega sporazuma. Posvetovanja potekajo v duhu sodelovanja in z željo po odpravi razlik med pogodbenicama.

2. Če ta sporazum določa takojšnji začetek posvetovanj, se pogodbenici zavezujeta, da bosta uporabili vsa razumna sredstva, da se to doseže.

3. Vsa druga posvetovanja urejajo naslednje določbe:

— o vsaki zahtevi po posvetovanjih se pisno obvesti drugo pogodbenico,

— če je primerno, zahtevi v razumnem času sledi poročilo, ki navaja razloge za posvetovanja,

— posvetovanja se začnejo v roku enega meseca od datuma prejema zahtevka,

— pogodbenici si prizadevata doseči obojestransko sprejemljive rezultate v roku enega meseca od začetka pogajanj, razen če se ta rok sporazumno podaljša.

Člen 10

1. Ta sporazum začne veljati na dan podpisa. Uporablja se do 31. decembra 2004, ob upoštevanju morebitnih sprememb, o katerih se dogovorita pogodbenici, in razen če se ne odpove v skladu z določbami odstavka 3 tega člena.

2. Pogodbenici lahko kadar koli predlagata spremembe tega sporazuma, ki zahtevajo medsebojno soglasje obeh pogodbenic in začnejo veljati po dogovoru.

3. Vsaka pogodbenica lahko odpove ta sporazum, če drugo pogodbenico o tem obvesti vsaj šest mesecev vnaprej. V primeru odpovedi Sporazum preneha veljati ob izteku odpovednega roka in omejitve, določene s tem sporazumom, se sorazmerno zmanjšajo do datuma začetka učinkovanja odpovedi, razen če se pogodbenici ne dogovorita drugače.

4. Prilogi I in II, Izjave 1, 2, 3 in 4, Potrjeni zapisnik ter Protokol A, ki so priloženi temu sporazumu, so njegov sestavni del.

Člen 11

Ta sporazum je sestavljen v dveh izvodih v angleškem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, slovaškem, slovenskem, španskem in švedskem ter ukrajinskem jeziku, pri čemer so vsa besedila enako verodostojna.

Hecho en Bruselas, el V Bruselu dne Udfærdiget i Bruxelles den Geschehen zu Brüssel am Brüsselis 'Eγινε στην Βρυξέλλες, στις Done at Brussels, Fait à Bruxelles, le Fatto a Bruxelles, addì Briselē, Priimta Briuselyje Kelt Brüsszelben, Magħmul fi Brussel, Gedaan te Brussel, Sporządzono w Brukseli, dnia Feito em Bruxelas, V Bruseli V Bruslju, Tehty Brysselissä Udfärdat i Bryssel den Вчинено в м. Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Eυρωπαϊκή Koινóτητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta För Europeiska gemenskapen За Eвропейське Спiвтовариство За Кабiнет Мiнiстрiв Украïни

PRILOGA I

SA Ploščato valjani izdelki

SA1. (kolobarji)

7208100000

7208250000

7208260000

7208270000

7208360000

7208370010

7208370090

7208380010

7208380090

7208390010

7208390090

7211140010

7211190010

7219110000

7219121000

7219129000

7219131000

7219139000

7219141000

7219149000

7225200010

7225301000

7225309000

SA2. (debela pločevina)

7208400010

7208512010

7208512091

7208512093

7208512097

7208512098

7208519110

7208519190

7208519810

7208519891

7208519899

7208522010

7208522090

7208528010

7208528090

7208530010

7211130000

7225401210

7225401220

7225404010

7225404090

7225406000

7225990010

SA3. (drugi ploščato valjani izdelki)

7208400090

7208530090

7208540010

7208540090

7208900010

7209150000

7209161000

7209169000

7209171000

7209179000

7209181000

7209189100

7209189900

7209250000

7209261000

7209269000

7209271000

7209279000

7209281000

7209289000

7209900010

7210110010

7210122010

7210128010

7210200010

7210300010

7210410010

7210490010

7210500010

7210610010

7210690010

7210701010

7210708010

7210903010

7210904010

7210908091

7211140090

7211190090

7211232010

7211233010

7211233091

7211238010

7211238091

7211290010

7211900011

7212101000

7212109011

7212200011

7212300011

7212402010

7212402091

7212408011

7212502011

7212503011

7212504011

7212506111

7212506911

7212509015

7212509017

7212600011

7212600091

7219211000

7219219000

7219221000

7219229000

7219230000

7219240000

7219310010

7219310090

7219321000

7219329010

7219329090

7219331000

7219339010

7219339090

7219341000

7219349010

7219349090

7219351000

7219359010

7219359090

7225401290

7225409000

SB Profilni izdelki

SB1. (nosilci)

7207198010

7207208010

7216311010

7216311090

7216319010

7216319090

7216321100

7216321900

7216329100

7216329900

7216331000

7216339000

SB2. (valjana žica)

7213100000

7213200000

7213911000

7213912000

7213914100

7213914900

7213917000

7213919000

7213991000

7213999000

7221001000

7221009000

7227100000

7227200000

7227901000

7227905000

7227909500

SB3. (drugi profilni izdelki)

7207191210

7207191291

7207191299

7207205210

7207205291

7207205299

7214200000

7214300000

7214911000

7214919000

7214991000

7214993100

7214993900

7214995000

7214997100

7214997900

7214999500

7215900010

7216100000

7216210000

7216220000

7216401000

7216409000

7216501000

7216509100

7216509900

7216990010

7218992000

7222111100

7222111900

7222118100

7222118900

7222191000

7222199000

7222309710

7222401000

7222409010

7224900295

7224903100

7224903800

7228102010

7228102090

7228201010

7228201091

7228209110

7228209190

7228302000

7228304100

7228304900

7228306100

7228306900

7228307000

7228308900

7228602010

7228608010

7228701000

7228709010

7228800010

7228800090

7301100000

PRILOGA II

KOLIČINSKE OMEJITVE

(v tonah) Izdelki 2004 SA. Ploščati izdelki SA1. Kolobarji 80 007 SA2. Debela pločevina 230 879 SA3. Drugi ploščati izdelki 66 608 SB. Profilni izdelki SB1. Nosilci 13 481 SB2. Valjana žica 93 679 SB3. Drugi profilni izdelki 122 170

Opomba: SA in SB sta kategoriji

SA1, SA2, SA3, SB1, SB2 in SB3 so skupine izdelkov

POTRJENI ZAPISNIK

V okviru Sporazuma med Evropsko skupnostjo in Ukrajino o trgovini z nekaterimi jeklenimi izdelki, podpisanega v Bruslju, dne 22. novembra 2004, pogodbenici soglašata, da:

— v okviru izmenjave podatkov v zvezi z izvoznimi in uvoznimi dovoljenji iz člena 4(1) pogodbenici pošiljata navedene podatke tako za države članice kot za Skupnost kot celoto,

— dokler ne bo dosežen zadovoljiv izid posvetovanj, predvidenih v členu 5(2), na zahtevo Skupnosti vlada Ukrajine sodeluje tako, da ne izdaja izvoznih dovoljenj, ki bi še zaostrila težave, ki so posledica nenadnih in škodljivih sprememb ustaljenih trgovinskih tokov, in

— vlada Ukrajine primerno upošteva občutljivo naravo majhnih regionalnih trgov v Skupnosti, tako glede njihovih ustaljenih potreb po blagu kot glede preprečevanja regionalnih koncentracij.

PROTOKOL A

NASLOV I

RAZVRŠČANJE

Člen 1

1. Pristojni organi Skupnosti se zavezujejo, da bodo Ukrajino obvestili o vseh spremembah v kombinirani nomenklaturi (KN) za izdelke iz tega sporazuma pred datumom njihovega začetka veljavnosti v Skupnosti.

2. Pristojni organi Skupnosti se zavezujejo, da bodo pristojne ukrajinske organe obvestili o vseh odločitvah v zvezi z razvrščanjem izdelkov iz tega sporazuma najpozneje v enem mesecu od njihovega sprejetja.

Tako obvestilo vsebuje:

(a) opis zadevnih izdelkov,

(b) ustrezne oznake KN,

(c) razloge, ki so privedli do sprejetja odločitve.

3. Če odločitev o razvrstitvi povzroči spremembo v načinu razvrščanja izdelka iz tega sporazuma, pristojni organi Skupnosti izdajo obvestilo 30 dni pred dnevom začetka veljavnosti odločitve, šteto od datuma sporočila Skupnosti. Za izdelke, odpremljene pred datumom začetka veljavnosti takšne odločitve, se še naprej uporablja prejšnji način razvrščanja, pod pogojem, da je zadevno blago predloženo v uvoz v Skupnost v 60 dneh od navedenega datuma.

4. Če odločitev Skupnosti o razvrstitvi, ki povzroči spremembo načina razvrščanja izdelka iz tega sporazuma, vpliva na kategorijo, za katero se uporabljajo količinske omejitve, pogodbenici soglašata, da začneta posvetovanja v skladu s postopki, opisanimi v členu 9(3) Sporazuma, da bi se spoštovalo obveznost iz člena 7(1) Sporazuma.

5. V primeru, da imajo pristojni ukrajinski organi in organi Skupnosti ob vstopu v Skupnost različna mnenja glede razvrstitve izdelkov iz tega sporazuma, se razvrstitev začasno izvaja po navodilih, ki jih predloži Skupnost, ob pričakovanju začetka posvetovanj v skladu s členom 9, katerih namen je doseči dogovor o dokončni razvrstitvi zadevnih izdelkov.

NASLOV II

POREKLO

Člen 2

1. Izdelke s poreklom iz Ukrajine v skladu z uredbami Skupnosti, ki veljajo za uvoz v Skupnost v skladu z ureditvami, vzpostavljenimi s Sporazumom, spremlja potrdilo o poreklu iz Ukrajine, ki je skladno z vzorcem, priloženim temu protokolu.

2. Potrdilo o poreklu potrdijo ukrajinske organizacije, ki imajo na podlagi ukrajinske zakonodaje dovoljenje za izdajanje potrdil o tem, da se zadevni izdelki lahko obravnavajo kot izdelki s poreklom iz Ukrajine.

Člen 3

Potrdilo o poreklu se izda samo na podlagi pisne prošnje izvoznika ali, na odgovornost izvoznika, na podlagi pisne prošnje njegovega pooblaščenega zastopnika. Ukrajinske organizacije, pooblaščene za te namene v skladu z ukrajinsko zakonodajo, zagotovijo, da je potrdilo o poreklu pravilno izpolnjeno in v ta namen zahtevajo vse potrebne dokazne listine ali opravijo kakršen koli pregled, ki se jim zdi primeren.

Člen 4

Odkritje majhnih razhajanj med izjavami na potrdilu o poreklu in izjavami v listinah, predloženih carinskemu uradu zaradi formalnosti ob uvozu izdelkov, samo po sebi ne povzroči dvoma v izjave v potrdilu.

NASLOV III

SISTEM DVOJNEGA PREVERJANJA ZA IZDELKE, ZA KATERE SE UPORABLJAJO KOLIČINSKE OMEJITVE

ODDELEK I

Izvoz

Člen 5

1. Ustrezni ukrajinski vladni organi izdajo izvozno dovoljenje za vse pošiljke jeklenih izdelkov iz tega sporazuma iz Ukrajine, do izpolnitve količinskih omejitev, določenih v Prilogi II k temu sporazumu.

Člen 6

1. Izvozno dovoljenje ustreza vzorcu, priloženemu temu protokolu, in velja za izvoz na celotno carinsko ozemlje Skupnosti.

2. Vsako izvozno dovoljenje mora med drugim navajati, da je bila zadevna količina izdelka odpisana od ustrezne količinske omejitve, določene za zadevni izdelek v Prilogi II k Sporazumu.

Člen 7

Pristojne organe Skupnosti se nemudoma obvesti o preklicu ali spremembi že izdanega izvoznega dovoljenja.

Člen 8

1. Izvožene količine se odpišejo od količinskih omejitev, določenih za leto, v katerem je bila odpremljena pošiljka blaga, tudi če je izvozno dovoljenje izdano po odpremi.

2. Za uporabo odstavka 1 se šteje, da je bila odprema blaga opravljena na datum natovarjanja na izvozno prevozno sredstvo.

Člen 9

Izvozno dovoljenje se pri uporabi člena 11 predloži najkasneje do 31. marca v letu, ki sledi letu, v katerem je bilo odpremljeno blago, zajeto v izvoznem dovoljenju.

ODDELEK II

Uvoz

Člen 10

1. Za skupine izdelkov iz Priloge I k temu sporazumu se količine, zajete z uvoznimi dovoljenji, izdanimi v Skupnosti na podlagi Sklepa Sveta 2003/893/ES z dne 15. decembra 2003, od 1. januarja 2004 do začetka veljavnosti tega sporazuma odpisujejo od količinskih omejitev, določenih v Prilogi II.

2. Za sprostitev jeklenih izdelkov, za katere se uporabljajo količinske omejitve, v prosti promet v Skupnosti, se zahteva predložitev uvoznega dovoljenja.

Člen 11

1. Pristojni organi Skupnosti izdajo uvozno dovoljenje iz člena 10(2) zgoraj v petih delovnih dneh od datuma, ko je uvoznik predložil izvirnik ustreznega izvoznega dovoljenja.

2. Uvozna dovoljenja so veljavna štiri mesece od datuma izdaje za uvoz na celotno carinsko ozemlje Skupnosti.

3. Pristojni organi Skupnosti prekličejo že izdano uvozno dovoljenje, če se prekliče ustrezno izvozno dovoljenje. Vendar se v primeru, ko so pristojni organi Skupnosti obveščeni o preklicu ali razveljavitvi izvoznega dovoljenja šele po sprostitvi izdelkov v prosti promet v Skupnosti, ustrezne količine odpišejo od omejitev, določenih za izdelek.

Člen 12

Če pristojni organi Skupnosti ugotovijo, da skupne količine, ki jih zajemajo izvozna dovoljenja, ki so jih izdali pristojni ukrajinski organi, presegajo ustrezne količinske omejitve, določene za izdelke iz Priloge II k Sporazumu, organi Skupnosti začasno prekinejo nadaljnje izdajanje uvoznih dovoljenj za izdelke, zajete z zadevno količinsko omejitvijo. V tem primeru pristojni organi Skupnosti nemudoma obvestijo ukrajinske organe in takoj začnejo posvetovanja iz člena 9(2) Sporazuma.

NASLOV IV

OBRAZEC IN PREDLOŽITEV IZVOZNIH DOVOLJENJ IN POTRDIL O POREKLU TER SKUPNE DOLOČBE V ZVEZI Z IZVOZOM V SKUPNOST

Člen 13

1. Izvozno dovoljenje in potrdilo o poreklu lahko vsebujeta dodatne izvode, ki so kot taki tudi ustrezno označeni. Obrazci se izpolnjujejo v angleškem jeziku. Če so izpolnjeni ročno, morajo biti izpolnjeni s črnilom in velikimi tiskanimi črkami.

Dokumenti merijo 210 x 297 mm. Uporabi se bel brezlesni pisalni papir določene velikosti, teže najmanj 25 g/m2. Če ima dokument več izvodov, se samo prvi izvod, ki je izvirnik, natisne z vzorcem guilloche v ozadju. Ta izvod je jasno označen kot „Original“, ostali izvodi pa kot „Copy“. Pristojni organi Skupnosti sprejmejo samo izvirnik kot veljavni dokument za namen izvoza v Skupnost v skladu z določbami Sporazuma.

2. Vsak dokument ima standardizirano serijsko številko, natisnjeno ali ne, s katero ga je mogoče identificirati.

To številko sestavljajo naslednji elementi:

— dve črki, ki označujeta državo izvoznico: UA,

— dve črki, ki označujeta predvideno državo članico carinjenja: BE = Belgija CZ = Češka DK = Danska DE = Nemčija EE = Estonija EL = Grčija ES = Španija FR = Francija IE = Irska IT = Italija CY = Ciper LV = Latvija LT = Litva LU = Luksemburg HU = Madžarska MT = Malta NL = Nizozemska AT = Avstrija PL = Poljska PT = Portugalska SI = Slovenija SK = Slovaška FI = Finska SE = Švedska GB = Združeno kraljestvo,

— enomestna številka, ki označuje zadevno leto, ki ustreza zadnji številki leta, npr. „3“ za leto 2003,

— dvomestna številka od 01 do 99, ki označuje posamezni zadevni urad v državi izvoznici, ki je dokument izdal,

— petmestna številka, ki teče zaporedoma od 00001 do 99999, dodeljena predvideni državi članici carinjenja.

Člen 14

Izvozno dovoljenje in potrdilo o poreklu se lahko izdata po odpremi izdelkov, na katere se nanašata. V takšnih primerih mora biti na njih zaznamek „issued retrospectively“.

Člen 15

1. V primeru kraje, izgube ali uničenja izvoznega dovoljenja ali potrdila o poreklu lahko izvoznik naknadno zaprosi ukrajinske vladne organe, pristojne za izdajo dovoljenj, ali ukrajinske organizacije, ki imajo dovoljenje za izdajo potrdil o poreklu na podlagi ukrajinske zakonodaje, za dvojnik, ki se izdela na podlagi izvoznih dokumentov, s katerimi razpolaga izvoznik. Tako izdan dvojnik katerega koli potrdila ali dovoljenja mora imeti zaznamek „duplicate“.

2. Na dvojniku je enak datum, kakor na prvotnem izvoznem dovoljenju ali potrdilu o poreklu.

NASLOV V

UPRAVNO SODELOVANJE

Člen 16

Pogodbenici tesno sodelujeta pri izvajanju določb tega protokola. V ta namen obe pogodbenici spodbujata stike in izmenjave mnenj, vključno na tehničnem področju.

Člen 17

Da bi zagotovili pravilno izvajanje tega protokola, si pogodbenici zagotavljata medsebojno pomoč pri preverjanju pristnosti in točnosti izdanih izvoznih dovoljenj in potrdil o poreklu ali katerih koli izjav, podanih v skladu s tem protokolom.

Člen 18

Ukrajina pošlje Komisiji Evropskih skupnosti nazive in naslove pristojnih ukrajinskih organov, ki so pooblaščeni za izdajo in preverjanje izvoznih dovoljenj in potrdil o poreklu, skupaj z vzorci žigov in podpisov, ki jih uporabljajo. Ukrajina tudi uradno obvesti Komisijo o vseh spremembah teh podatkov.

Člen 19

1. Naknadno preverjanje potrdil o poreklu ali izvoznih dovoljenj se izvaja naključno ali kadar pristojni organi Skupnosti utemeljeno dvomijo v pristnost potrdila ali dovoljenja ali v točnost podatkov v zvezi z resničnim poreklom zadevnih izdelkov.

2. V takih primerih pristojni organi Skupnosti potrdilo o poreklu ali izvozno dovoljenje ali njune kopije vrnejo pristojnim ukrajinskim organom, pri čemer, če je primerno, navedejo razloge glede oblike ali vsebine, ki upravičujejo poizvedbo. Če je bil predložen račun, se tak račun ali kopija računa priloži potrdilu ali dovoljenju ali kopijam potrdila ali dovoljenja. Organi tudi posredujejo vse informacije, ki so bile pridobljene in ki nakazujejo, da so podrobnosti, podane na navedenem potrdilu ali dovoljenju, netočne.

3. Določbe iz odstavka 1 zgoraj se uporabljajo tudi za naknadna preverjanja potrdil o poreklu, predvidenih v členu 2 tega protokola.

4. Pristojne organe Skupnosti se najpozneje v treh mesecih obvesti o rezultatih naknadnih preverjanj, opravljenih v skladu z odstavki 1 in 2 zgoraj. Obvestilo navaja, ali se sporno potrdilo, dovoljenje ali izjava nanaša na dejansko izvoženo blago, in ali je to blago upravičeno do izvoza po ureditvah, ki jih vzpostavlja ta sporazum. Informacije na zahtevo Skupnosti vključujejo tudi kopije vseh dokumentov, ki so potrebni za ugotavljanje dejstev, zlasti resničnega porekla blaga. Če se med takšnimi preverjanji razkrijejo sistematične nepravilnosti pri uporabi potrdil o poreklu, lahko Skupnost za uvoz zadevnih izdelkov uporabi določbe člena 2(1) tega protokola.

5. Za namene naknadnega preverjanja potrdil o poreklu pristojni ukrajinski organi vsaj eno leto po izteku veljavnosti Sporazuma hranijo izvode potrdil in vseh izvoznih dokumentov, ki se nanašajo nanje.

6. Uporaba postopka naključnega preverjanja, določenega v tem členu, ne sme predstavljati ovire za sprostitev zadevnih izdelkov v prosti promet.

Člen 20

1. Če postopek preverjanja iz člena 19 ali informacije, ki jih imajo na voljo pristojni organi Skupnosti ali Ukrajine, kažejo ali nakazujejo izogibanje določbam tega sporazuma ali njihovo kršenje, pogodbenici dovolj tesno sodelujeta, da preprečita vsako takšno izogibanje ali kršitev.

2. V ta namen pristojni ukrajinski organi na lastno pobudo ali na zahtevo Skupnosti izvajajo ustrezne poizvedbe ali poskrbijo za izvajanje takšnih poizvedb o dejanjih, ki so, ali za katere Skupnost meni, da so primeri izogibanja določbam tega protokola ali njihovih kršitev. Ukrajina rezultate teh poizvedb sporoči Skupnosti, vključno z vsemi drugimi ustreznimi informacijami, ki omogočajo, da se ugotovi vzrok za izogibanje ali kršitev, vključno z resničnim poreklom blaga.

3. Po dogovoru med pogodbenicama so pri poizvedbah iz odstavka 2 zgoraj lahko navzoči uradniki, ki jih imenuje Skupnost.

4. V okviru sodelovanja iz odstavka 1 zgoraj si pristojni organi Skupnosti in Ukrajine izmenjajo vse informacije, ki so lahko za katero koli pogodbenico uporabne za preprečevanje izogibanja določbam tega sporazuma ali njihovih kršitev. Izmenjane informacije lahko vključujejo informacije o trgovini z vrsto izdelkov, ki so zajeti s sporazumi med Ukrajino in tretjimi državami, zlasti v primerih, ko Skupnost utemeljeno meni, da so lahko bili zadevni izdelki v tranzitu na ozemlju Ukrajine, preden so bili uvoženi v Skupnost. Te informacije lahko na zahtevo Skupnosti vključujejo kopije vse ustrezne dokumentacije, če je ta na razpolago.

5. Če dovolj dokazov izkazuje izogibanje določbam tega protokola ali njihovo kršenje, se lahko pristojni organi Ukrajine in Skupnosti dogovorijo, da sprejmejo potrebne ukrepe, ki so potrebni za preprečitev nadaljnjega takšnega izogibanja ali kršenja.